cyanic-selkie/wikianc huggingface dataset:
Nova
Purkausten syy
thumb|right|250px|Tämä on taiteilijan näkemys klassisesta novamaisesta kaksoistähtijärjestelmästä. [[Punainen jättiläinen|Punaiseksi jättiläiseksi paisuvasta tähdestä virtaa ainetta kaasukiekon kautta valkoisen kääpiön pinnalle. Valkoinen kääpiö on vain 10 000 km kokoinen, ja se ei näy piirroksessa kiekon keskellä.]]
Novat ovat kaikki lähekkäisiä kaksoistähtiä, joissa valkoinen kääpiö ja jättiläiseksi paisuva tähti kiertävät toisiaan. Esimerkiksi Nova Cygni 1500 on AM Herculis-tähti, jossa magneettinen valkoinen kääpiö ja punainen jättiläinen kiertävät toisiaan. Purkausten syy on punaisesta jättiläisestä valkoiseen kääpiöön virtaavan aineen ajoittainen räjähdysmäinen fuusiopalaminen valkoisen kääpiön pinnalla.
1. Pääsarjan tähden ja valkoisen kääpiön muodostama kaksoistähtijärjestelmä.
2. Valkoisen kääpiön kumppani on tullut elämänsä loppuvaiheeseen ja paisuu siksi punaiseksi jättiläiseksi. Jättiläistähti pyrkii laajenemaan hitaasti.
3. Jättiläistähti täyttää Rochen pinnan, joka on eräänlainen painovoimaraja , jonka takaa kaasu vuotaa punaisesta jättiläisestä.
4 Vetypitoinen kaasu virtaa kiekkomaisena spiraalina valkoiseen kääpiöön. Spiraalimainen virtaus johtuu siitä, että toisiaan kiertävillä tähdillä on nopeutta niin paljon, ettei kaasu voi pudota suoraan valkoiseen kääpiöön.
5 Kun kaasu osuu valkoisen kääpiön pintaan, vapautuva putoamisenergia lisää valkoisen kääpiön kirkkautta. Valkoisen kääpiön säteily rajoittaa sen pinnalle tulevaa massavirtaa jos se kasvaa tietyn rajan yli.
4. Aineen kertyessä valkoisen kääpiön pinnalle pinnan lämpötila ja siihen kohdistuva paine kasvavat. Ajan mittaan paine ja lämpötila ovat tarpeeksi korkeita fuusioreaktion alkamiseksi. Fuusioreaktion tapahtuminen valkoisen kääpiön pinnalla räjäyttää sen pinnalle kertyneen ainekerroksen avaruuteen ja nostaa sen kirkkautta räjähdysmäisesti. Fuusioreaktion synnyttämä paineaalto hajottaa valkoista kääpiötä kiertäneen ainekiekon.
5. Fuusioreaktio ei kuitenkaan ole tarpeeksi voimakas tuhoamaan valkoista kääpiötä. Fuusioreaktion päätyttyä valkoisen kääpiön kirkkaus normalisoituu ja aineen kerääntymisprosessi alkaa uudelleen. Tästä syystä novat ovat toistuvia eli syklisiä. Mitä harvinaisempia purkaukset ovat, sitä voimakkaampia ne ovat, sillä voimakas purkaus vaatii pitkän "uudelleen latautumisajan". Purkausten toistumistiheys ja voima riippuvat muun muassa valkoisen kääpiön massasta, sen vetovoiman suuruudesta ja viereisestä tähdestä tulevasta massavirrasta.
Novat eivät ole ikuisia
Novapurkaukset eivät voi jatkua loputtomiin. Novapurkauksien jatkuminen valkoisen kääpiötähden pinnalla on riippuvainen toisen tähden vakaudesta ja siitä virtaavan massavirran suuruudesta. Valkoisen kääpiön kumppanin elämän vakaa vaihe päättyy lopulta joko supernovaräjähdykseen tai toisen valkoisen kääpiön syntyyn. Myös valkoisella kääpiöllä voi tapahtua supernovaräjähdys.
Novien päättymiseen on siis kolme syytä. Kaksi niistä on riippuvaisia tähden massan suuruudesta ja kolmas siitä virtaavan massavirran suuruudesta. Novan voisi siis sanoa olevan vain yksi mahdollinen vaihe kaksoistähden elämässä, jonka päättyminen on vain ajan kysymys.
Elias (oratorio)
Elias (englanninkielisenä versiona Elijah) on Felix Mendelssohnin vuonna 1846 Birminghamin festivaaleja varten säveltämä oratorio. Se kuvaa profeetta Elian edesottamuksia Vanhan testamentin Ensimmäisen ja Toisen kuninkaiden kirjan sivuilla. Teoksen libreton sommitteli Julius Schubring.
Teos on ollut suosittu ensiesityksestään saakka, erityisesti englanninkielisissä maissa. Se kuuluu aivan tunnetuimpiin oratorioihin ja ylipäätään kuoroteoksiin. Ensiesitystä harjoiteltiin Lontoossa, mistä teoksen 400 esiintyjää vietiin junalla esiintymispaikalle. Mendelssohnilta odotettiin paljon, koska hän oli valmiiksi suosittu Englannissa ja teos saikin innokkaan vastaanoton. Mendelssohn teki teokseen vielä jotain muutoksia ensiesityksen jälkeen eikä antanut julkaista nuotteja ennen kuin hän oli hionut partituurin loppuun.
Mendelssohn sävelsi työn alun perin saksankieliseen tekstiin, mutta Birminghamin festivaalin myötävaikutuksesta teki myös englanninkielisen version, joka esitettiin ensimmäisenä. Teos oli työn alla melkein kymmenen vuoden ajan, mutta kesäkuussa 1845 tullut kutsu Birminghamin Festivaaleille antoi säveltäjälle intoa viedä projekti päätökseen. Nykyään teoksen esityksissä käytetään molempia kieliä – usein riippuen esitysmaasta.
Musiikki ja sen tyyli
Teos sävellettiin kunnianosoituksena Mendelssohnin ihailemille barokin jättiläisille, Bachille ja Händelille, joiden musiikkia hän rakasti. Mendelssohn oli jo aiemmin aloittanut työnsä Bachin musiikin tunnetuksi tekemisessä järjestämällä esimerkiksi Matteuspassion ensimmäisen säveltäjän kuoleman jälkeisen esityksen vuonna 1829. Händel, joka oli tuotteliain ja kuuluisin oratorioiden säveltäjä, oli ollut sen sijaan tunnettu kaiken aikaa. Mendelssohnin teoksessa luonnollisesti hyvin vahvana näkyy kuitenkin hänen oma romantiikan ajan sävellystyylinsä. Yksi romantiikan ajan piirre on joidenkin kohtien laulumainen luonne. Bach-vaikutteista kertovat taas neliääniset koraalit ja paikoin fuugamainen sävellysjälki.
Teos on kirjoitettu neljälle solistille (basso tai baritoni, tenori, altto, sopraano), sinfoniaorkesterille, uruille ja suurelle kuorolle. Kuoro on jaettu useimmiten neljään ääneen, mutta joissakin kohti myös kahdeksaan ääneen tai kolmeen naisääneen. Elian hahmon osuudet kuuluvat bassolle tai baritonille.
Raamatullinen kertomus
Libreton laatija Schubring valitsi librettoon Raamatusta kohtia, jotka mahdollistaisivat teokselle dramaattisen luonteen. Tämä saattaa liittyä Mendelssohnin ajalla vallinneisiin mieltymyksiin. Teokseen on valittu esimerkiksi kohdat, jossa Elia herättää henkiin kuolleen pojan, tuo sateen Israeliin, ja nousee itse taivaisiin tulivaunuissa. Teoksen dramaattisimpia osioita on jumalten kilpailu, jossa Jahve näyttää voimansa, vaikka monet israelilaiset palvovat Baalia. Teoksesta jätettiin kuitenkin pois kohta, jossa Baalin profeetat surmataan. Teos alkaa Eliaan ilmoittaessa, että sadetta ei ole tulossa, jolloin kansa puhkeaa valituksiin.
Tutkijat ovat spekuloineet paljon sillä, miten Mendelssohnin oma tausta luterilaisuuteen seitsemänvuotiaana kääntyneenä juutalaisena on vaikuttanut teoksen luonteeseen. Teoksen lopun on nähty vetävän yhtäläisyyksiä Jeesuksen ja Eliaan elämän välillä.
Muikkulammi
Maantietoa
Lammen pinta-ala on 1,5 hehtaaria ja se on 200 metriä pitkä ja 100 metriä leveä. Lammella ei ole kartan mukaan saaria. Sen rantaviivan pituus on 500 metriä. .
Vesistösuhteet
Lampi sijaitsee Kokemäenjoen vesistössä (vesistöaluetunnus 35) Keuruun reitin valuma-alueen (35.6) Kuoreveden alueella (35.61), jonka Lahnajoen valuma-alueeseen (35.615) se kuuluu.
Liitännäisvaltio
Liitännäisvaltio on valtio, joka on poliittisesti sidoksissa toiseen, usein suurempaan valtioon, mutta on silti käytännössä itsenäinen alue ja säilyttää perustuslaillisen yhteyden siteen toiseen osapuoleen vapaasta valinnastaan. Tällainen valtio voi itsenäistyä koska tahansa yksipuolisella päätöksellä.
Perustuslaillinen yhteys itsenäiseen valtioon saattaa sisältää kyseisen valtion kansalaisuuden, mutta liitännäisvaltiolla voi silti olla oma maahanmuuttopolitiikkansa ja oma valuutta. Tavallisesti liitännäisvaltioilla ei kuitenkaan ole minkäänlaista käytännön tason poliittista yhteyttä emävaltioon, vaan ne ylläpitävät omaa hallitustaan ja lainsäädäntöelimiään. Esimerkiksi Cookinsaarilla ei ole edustusta Uuden-Seelannin parlamentissa sillä Uuden-Seelannin lait eivät koske Cookinsaaria.
Uusi-Kaledonia on ollut samanlaisessa yhteydessä Ranskaan vuodesta 1998 lähtien, mutta sillä on silti edustus Ranskan parlamentissa.
Ulkopolitiikka kuuluu tavallisesti emämaan hoidettavaksi, mutta liitännäisvaltio saattaa myös perustaa omia diplomaattisia edustustoja emämaasta riippumatta. Esimerkiksi Cookinsaarilla on omia lähetystöjä useissa naapurimaissa, mukaan lukien Uudessa-Seelannissa.
Britannia piti tällaisen yhteyden nojalla alaisuudessaan lukuisia maita, jotka ovat sittemmin valinneet täyden itsenäisyyden. Näitä ovat Antigua ja Barbuda (1967–1981), Dominica (1967–1978), Grenada (1967–1974), Saint Christopher-Nevis-Anguilla (1967–1983), Saint Lucia (1967–1979) ja Saint Vincent (1969–1979).
Entiset liitännäisvaltiot
Islannista, joka oli aiemmin osa Tanskan kuningaskuntaa, tuli nimellisesti suvereenivaltio vuonna 1918. Se pysyi persoonaunionissa Tanskan kruunuun ja yhteisen ulkopolitiikan hoiti Tanska vuoteen 1944, jolloin siitä tuli täysin itsenäinen valtio.
Bhutan, entinen Brittiläisen Intian protektoraatti, allekirjoitti vuonna 1949 sopimuksessa Intian kanssa jossa Intialle annettiin mahdollisuus ohjata maan ulkosuhteita suhteellisen löysässä liitännäisvaltiomuodossa, minkä seurauksena Bhutanista oli Intian protektoraatti. Suojeluvaltion asemaa muutettiin vuonna 2007 tehdyssä uudessa sopimuksessa, jossa kumottiin Intian oikeus antaa Bhutanille ohjeita ulkopolitiikan alalla.
Yksisarvinen (tähdistö)
Yksisarvinen (latinaksi Monoceros, genetiivi Monocerotis) on ekvaattorin molemmin puolin sijaitseva heikko tähdistö Orionin itäpuolella. Linnunrata kulkee Yksisarvisen läpi.
Adèle Weman
thumb|Adèle Weman valokuvassa 1800-luvun lopulta. Adèle Wilhelmina Weman (7. lokakuuta 1844 Valkeala – 10. syyskuuta 1936 Kemiö) oli suomenruotsalainen opettaja ja kirjailija joka kirjoitti nimimerkeillä Parus Ater, Inge Storm ja Zakarias.
Yksisarvinen (tähdistö)
Messierin kohteista Yksisarvisessa on avoin tähtijoukko M50. Tämän lisäksi tähdistön alueelta löytyy Kartiosumu ja Joulukuusijoukko (yhdessä NGC 2264) sekä Rosette-sumu (NGC 2237), johon sisältyy avoin tähtijoukko NGC 2244.
Adèle Weman
Tausta ja nuoruus
Weman oli suhteellisen vaatimattomista oloista. Hän joutui tätinsä kasvattilapseksi Kemiön saarelle jo puolentoista vuoden ikäisenä; hänen maanmittari-isäänsä vaivasi jonkinasteinen huikentelevaisuus ja hän kuolikin melko nuorena. Täti oli nuorena kokenut säätyläistytön elämää Wemanin ruotsalaisen suvun helmoissa ja eloisilla tarinoillaan teki Adèlestakin romantikon. Hän olisi halunnut näyttelijättäreksi, mutta se oli tädin mielestä aivan sopimatonta. Täti eli rikkaiden kartanonomistaja-sukulaistensa tilalla joutuen säätyläiselle sopimattomasti osittain elättämään itsensä ja Adèlen koruompelulla. Ensimmäisen koulunsa Adèle perusti serkkutyttönsä kanssa juuri kasvattiäidin makuukamariin, kun hänellä kävivät sääliksi alustalaisten koulutta ja kuritta kasvavat lapset.
Yksisarvinen (tähdistö)
R Monocerotis on epäsäännöllisesti muuttuva tähti, jonka läheisyydessä on muuttuva Edwin Hubblen löytämä muuttuva heijastussumu NGC 2261.
Adèle Weman
Tausta ja nuoruus
Adèle lähetettiin nuorena tyttönä Viipuriin - jotta hän unohtaisi näyttelijähaaveensa, jotka hän oli saanut Turussa Rouvasväen koulussa ja vilkkaassa suvun seuraelämässä. Viipurissa hän oikeastaan vasta nyt solmi suhteet uskonnolliseen äitiinsä ja sisaruksiinsa. Siellä hän koki myös romanssin serkkunsa, nuoren Alfred Öjerin kanssa, mutta joutui pettymään naimahaaveissaan, sillä mielitietty meni toiselle. Tästä Adèle sai luomisvoimalleen ehtymättömän, vaikkakin kaihoa ja surua aiheuttavan lähteen. Samalla pettymys ruokki Wemanin suvun kuulua melankolisuutta; hänen piti aina olla menossa, matkoilla ja seuraelämässä, jotteivät ikävät ajatukset iskisi.
Suvun kuulu pappisesi-isä oli tullut Kemiöön kirkkoherraksi oltuaan muun muassa Ruotsin hovissa tulevan Kustaa III:n veljien suomen opettajana. Jo rovasti Weman kunnostautui riimittelijänä, jonka Adèlekin sitten suvereenisti hallitsi.
Kansansivistystyö
Weman perusti 1860-luvun puolivälissä Kemiöön ruotsinkielisen koulun maalaislapsille ja vuonna 1873 hänestä tuli Kemiön ensimmäisen kansakoulun opettaja. Weman otti aktiivisesti osaa myös paikkakunnan kansansivistys- ja nuorisoseuratoimintaan. Hän perusti opettajatoverinsa Nils Oskar Janssonin kanssa Kemiön nuorisoseuran estämään jo silloin alkanutta maaltapakoa. Siitä ja vuorostaan sen perustamista kouluista ja Janssonin v. 1900 aloittamasta Sagalundin ulkomuseosta tuli varhain, vuosisadan vaihteen molemmin puolin, erikoislaatuinen kulttuurikeskus Vretan alueelle Kemiön kirkonkylään. Kemiönsaarelta kotoisin oleva varakas liikemies ja mesenaatti, Amos Anderson, joka oli näiden opettajien koulussa oppilaana, oli mukana tukemassa näitä pyrintöjä.
Adèlen koulu oli aluksi tytöille, poikia tarvittiin töissä tiloilla. Oppilaat olivat aluksi talollisten tyttäriä, köyhemmälle väelle koulun markan vuosimaksu ja vaatetus oli vielä liikaa. Perheiden pojatkin alkoivat vaatia koulua, kun kuulivat sisariltaan kuinka mukavaa siellä oli. Tosin talonemännät eivät aluksi tahtoneet ymmärtää, että miksi lasten piti tulla kouluun toiseksikin lukukaudeksi, kun kotona oli tähdellisempää tekemistä. Myös Nils Oskar Jansson ehti olla Adèlen oppilaana ja herätti heti huomiota komealla kirjoituksellaan Carl von Linnéstä.
Kun sitten Janssonista tuli seminaarin käynyt opettaja, hänet otettiin kolmen vuoden päästä Vretan koulun valmistumisesta miespuoliseksi opettajaksi ja johtajaksi. Aluksi täälläkin oli erikseen tyttö- ja poikaluokka säädyllisyyden vuoksi. Kotiinpääsykin oli eri aikoihin samasta syystä. Muutaman vuoden kuluttua Oskar ja Adèle päättivät yhdistää luokkansa, kuten sitten myös nuorisoseuran edeltäjien, nuorten miesten ja naisten kerhot. Vanhoilliset kirkolliset piirit paheksuivat nuorisoseuran iltamia ja kielsivät koulun tilojen käytön, koska siellä oli kuulemma tanssittukin - Nils Oskarin ainoat tanssit olivat kansantanhuja. Se oli osasyynä nuorisoseuran toimitalon rakentamiselle.
Nuorisoseuran perustamasta osavuotisesta emäntäkoulusta ja sen sisarlaitoksesta, pitkään samoissa tiloissa toimineesta maamieskoulusta tuli yksi merkittävimmistä alueen oppilaitoksista. Weman ja Jansson käynnistivät mittavan varainkeruun suurille hankkeilleen pitämällä ruotsalaisessa Suomessa sekä myös Ruotsissa ohjelmallisia iltamia, joihin kuului usein Wemanin kirjoittamia runoja ja näytelmiä ja Janssonin pitämä arvokas esitelmä tai hänen paikallismurteella kirjoittamansa yksinäytöksinen näytelmä.
Weman toimi useinkin sovittelijana, kun itsevaltaista Janssonia vastaan syntyi protesteja. Perustettiin muun muassa kilpaileva nuorisoseura, joka sittemmin lakkasi. Kemiön nuorisoseura sen sijaan toimii edelleenkin ja sillä on hyvässä kunnossa oleva toimitalo, jonka rakentamisessa sekä Weman että Jansson niin ahkerasti toimivat. Pidettiin kekseliäitä myyjäisiä ja arpajaisia, joilla hankittiin varoja korkoihin ja kuoletuksiin.
Mainittakoon, että Adèle Weman ei ollut saanut opettajakoulutusta, mutta sai uransa aikana oikeuden kirjoittaa pientenlasten koulun opettajattarille pätevyyskirjoja. Hän oli pidetty ja moderni opettajana harrastaen leikkiin ja hyvään mieleen perustuvaa opetusta. Alkuvuosina hän ei saanut ollenkaan palkkaa opetustyöstään ja senkin jälkeen palkka oli pienempi kuin miespuolisella opettajalla. Häntä voi pitää myös naisasianaisena ja tyttöjen roolimallina. Weman, kuten ei Janssonkaan ollut erityisen uskonnollinen.
Hänen Sinisessä Salongissaan vietettiin kesäisin taiteilijaelämää valoisina kesäöinä, mikä ei sopinut askeettisemman Janssonin pirtaan. Heidän vuorokausirytminsäkin olivat erilaiset. Adèlea kutsuttiinkin Yön kuningattareksi, koska hän oli omimmillaan juuri yöaikaan. Silti he olivat lojaaleja ystäviä loppuun saakka, vaikka Adèle Helsingissä menestystä saatuaan joskus huokailikin niitä synkkiä aikoja työelämässä ja aatteellisessa työssä, kun hän joutui sovittelemaan ”synkkien miesten synkkiä riitoja”.
Kirjailijan ura
Wemanin aloittaessa nuorisoseurassa teatteritoimintaa oli pulaa sopivista yksinäytöksisistä näytelmistä. Hän kirjoitti ja ohjasi niitä kaikkiaan 35 kappaletta.
Elämänsä loppuvuosina Weman koki suurehkoa menestystä näytelmäkirjailijana, kun hänen runomuotoista kansankomediaansa Hultnäsin kinkerit esitettiin useita kertoja Helsingin Ruotsalaisessa Teatterissa vuodesta 1914 aina 1930-luvulle asti.
Runomaailmassaan esimerkiksi teoksessa Bylåtar och Strängaspel hän teki reipasta pilaa maalaiskylän vallasväestä ja rahvaasta. Hän on ikuistanut mennyttä maailmaa mestarillisesti. Hänen runoutensa odottaa ehkä uutta löytämistä.
Weman julkaisi runot ja näytelmät nimellä Parus Ater, mutta laajimman teoksensa, säätyläisnaisesta ja kansanmiehestä kertovan romaanin Uppåt eller nedåt, hän julkaisi nimellä Inge Storm.
Wemanin tuotanto oli laaja, mutta suuri osa oli eri lehtiin halvalla myytyjä artikkeleita ja riimillisiä runoja, joilla hän osittain maksoi kesälomiaan muun muassa Ahvenanmaalla. Hänellä, kuten kuulemma koko Wemanin suvulla, oli synnynnäinen riimittelyn lahja. Kriittisyyden puuskassa muuttaessaan kokonaan Vretan koululle hän tuhosi koko nuoruuden tuotantonsa ja kirjeenvaihtonsa, mitä hän heti katui. Amos Anderson kustansi ja painatti Mercator-kirjapainossaan osan hänen tuotannostaan ja käytti vaikutusvaltaansa hankkien rakkaalle opettajalleen muita kustantajia.
Perintö ja jälkimaine
J. J. Hulden kirjoittanut Wemanin ja Janssonin yhteiselämäkerran Kring Sagalund, ja Weman itse on muistellut myös työ- ja muuta elämäänsä eloisassa kirjassaan Minnen i skuggor och dagrar.
Sagalundin museo sekä Kemiön nuorisoseura vaalivat Adèle Wemanin muistoa. Nuorisoseuran opettajakollegoille rakentama Sagalundin huvila on museon kiinnostavimpia kohteita keskellä kaunista museopuistoa. Molempien asunto on säilytetty lähes sellaisenaan. Adèlen puolella näkyy hänen elämänmyönteisyytensä myös sisustuksessa.
Sagalundin lähellä sijaitsevan Wrethallan nuorisoseurantalon edustalle on pystytetty Adéle Wemanin ja Nils Oskar Janssonin muistomerkit, joiden muotokuvareliefit on tehnyt Elis Carlsson. Ebba Masalin on vuonna 1932 maalannut Adéle Wemanin muotokuvan.
Seamus O’Connor
Seamus O’Connor (s. 4. lokakuuta 1997 San Diego, Kalifornia) on yhdysvaltalaissyntyinen irlantilainen lumilautailija. O’Connorin isovanhemmat ovat lähtöisin Irlannista, minkä vuoksi hän on kelvollinen edustamaan maata.
O’Connor oli yksi Irlannin viidestä urheilijasta Sotšin olympialaisissa vuonna 2014, mutta ei onnistunut selviytymään slopestylen finaaliin. Hän toimi myös maan lipunkantajana päättäjäisissä.
O’Connorilla on sponsorisopimus urheiluvälinejätti Niken kanssa.
Super Scope
thumb|250px|Nintendo Scope. Super Scope on vuonna 1992 julkaistu SNES:iin liitettävä singon muotoinen lisävarusteena saatava valopistooli. Se on langaton ja on yhdistettynä infrapunavastaanottimeen, joka puolestaan on yhdistettynä konsoliin.
Laitetta tukevat pelit
Zubehör zum Super Nintendo Entertainment System
Trollz
Trollz on yhdysvaltalainen animaatiosarja. Ohjelmaa on esitetty Yhdysvalloissa 2005–2006 Nickelodeon-kanavalla ja Suomessa 2006 Nelosella. Trollz-nuket on tuottanut Hasbro ja paperituotteet Kirjalito.
Juoni
Amethyst, Onyx, Topaz, Safiiri ja Ruby ovat parhaat ystävät, jotka asuvat Trollzopoliksessa. He elävät samanlaista elämää kuin muutkin trollit. Paitsi silloin, kun Simon hyökkää Trollzopolikseen, trollit muodostavat viiden taian ja estävät Simonin aikeet. Trolleja avustavat Simonin tuhoamisessa viisi Muinaista eli viisi vanhaa viisasta trollia, jotka ovat vuosia sitten yrittäneet itsekin tuhota Simonin. Jokainen ryhmän jäsen on erilainen ja he jokainen muistuttavat yhtä muinaisista luonteenpiirteillään. Ruby on joukon johtaja, Topaz muotifriikki, Safiiri on taas järkevä, Onyx kapinallinen ja Amethyst ystävällinen ja huolehtiva. Yhdessä he ovat BTSA.
Bestikset ain
Amethyst van der Troll on joukon huolehtivaisin. Hän ajattelee aina ystäviensä parasta, ja hänelle tärkeimpiä ovatkin perhe ja ystävät. Amethyst on täydellinen vastakohta Onyx von Trollenbergille. Amethyst on 14 vuotta kuten kaikki muutkin ryhmän jäsenet, ja hänen perheeseensä kuuluu äiti ja isoäiti. Amethystin poikaystävän nimi on Coal Trollwell. Amethystin kivi on vaaleanlila sydän.
Amethystia esittää Suomessa Henna Haverinen, Yhdysvalloissa Britt McKillip, Hollannissa Lizemijn Libgott ja Italiassa Elisabetta Spinelli.
Onyxin poikaystävän nimi on Flint Trollentino. Onyxin lempipuuhia ovat poikien päihittäminen kaikessa ja pilan tekeminen cheerleadereista.
Onyxin kivi on tummanlila kuu.
Ruby Trolman on BTSA-joukon johtaja. Hän on hyvin itsevarma ja päättäväinen. Ruby saattaa kyllästyttää toiset itsekehullaan, mutta ei koskaan tarkoita pahaa. Ruby on rehellinen ja sanoo aina tosiasiat, tahtoi sitten kuunnella tai ei. Ruby haluaa olla avoin ja ystävilleen ja tukipilari, johon he voivat nojata. Ruby on itsevarmasta ulkokuorestaan huolimatta herkkä ja tunteellinen.
Ruby on 14 vuotta, kuten kaikki muutkin ryhmän jäsenet. Hänen perheeseensä kuuluu isä, äiti ja lemmikkikissa Za-Za. Rubyn poikaystävä on Rock Trollhammer.
Ruby pitää muotivaatteista, ystävistään ja pojista. Ruby pitää myös loitsujen tekemisestä, jota hän tekee myös salaa tunneilla, vaikka se onkin kiellettyä.
Rubyn kivi on punainen tähti. Ruby on täydellinen vastakohta Safiirille.
Rubya esittää Suomessa Mirjami Heikkinen, Yhdysvalloissa Chiara Zanni, Hollannissa Katja Schuurman ja Italiassa Cinzia Massironi.
Safiiri Trollwaza on ryhmän älykkäin, ja hän rakastaa opiskelua. Hän on nopea ajattelemaan ja hänellä on hyvä valokuvamuisti. Safiiri osaa monia loitsuja. Hän on ystävällinen ja rakastaa kavereiden kanssa hengailua, mutta on sosiaalisesti hiukan kömpelö.
Safiirin kivi on sininen kukka. Safiiri on täydellinen vastakohta Rubylle
Safiiria esittää Suomessa Heljä Heikkinen ja Yhdysvalloissa Alexandra Carter.
Topazia esittää Suomessa Annituuli Kasurinen ja Yhdysvalloissa Leah Juel.
Suomenkieliset
Suomenkielisestä dubbauskäännöksestä vastasi Teuvo Matala.
NW 2,5 t
NW 2,5 t oli itävalta-unkarilaisen Nesselsdorfer Wagenbaun (NW) ensimmäinen kuorma-auto. Auton alkuperäinen mallinimi ei ole tiedossa, jos sellaista koskaan on ollutkaan. Tšekiksi autosta käytetään yleisesti nimitystä Prní nákladní vůz eli Ensimmäinen kuorma-auto. Autoa pidetään siksi merkittävänä että sen valmistumisesta 1898 lasketaan alkaneeksi Tatran ura kuorma-autovalmistajana.
Teknisiä tietoja
Kuorma-auton kuljetuskapasiteetti oli 2,5 tonnia. Autossa oli kaksi Benzin valmistamaa kaksisylinteristä, vesijäähdytteistä bokserimoottoria. Moottorit oli sijoitettu lattian alle auton takaosaan. Autolla kyettiin ajamaan pelkällä toisella moottorilla polttoaineen säästämiseksi. Ensimmäinen moottori piti veivata kammen avulla käyntiin, mutta toisen pystyi käynnistämään ensimmäisen moottorin avulla. Auton jäähdytysjärjestelmä oli avoin, eli höyrystynyt vesi ohjattiin putkia pitkin ajoneuvon kattoon, josta se jäähdyttyään valui takaosassa oleviin astioihin ja sitä kautta takaisin kiertoon.
Auton huippunopeus oli 20 km/h ja mäennousukyky 12 astetta. Polttoaineenkulutus oli 4 kg/h.
Replika
thumb|250px|left|NW:n ensimmäisen kuorma-auton pohjalta tehdyn replikan ohjaamo. Autoa ohjataan edessä olevasta ohjaustangosta. Istuimen viereinen vipu on vaihteenvalitsin. Alkuperäinen yksilö ei ole säilynyt, mutta autosta tehtiin 1970-luvulla käytettävissä olevien teknisten dokumenttien ja aikalaiskuvausten pohjalta replika, joka on taltioitu Tatran museoon Kopřivniceen.
Arena (puolue)
Alianza Republicana Nacionalista (Arena) on elsalvadorilainen oikeistopuolue. Puolue hallitsi maata kahden vuosikymmenen ajan 1980-luvulta aina vuoden 2009 vaaleihin.
Arenan perustivat 1981 Roberto D'Aubuissonin johtamat konservatiivit, ml. asevoimien edustajat vuoden 1982 vaaleja varten. D'Aubuisso osallistui sotilasjuntan kuolemanpartioiden toimintaan Ansesalin (Agence de sécurité salvadorienne) majurina, mutta nykyisin Arena toimii normaalina poliittisena puolueena. Arena on ollut maan suurin tai toiseksi suurin puolue ja kilpaillut entisen sissiliikkeen FMLN:n kanssa. Vuoden 1989 jälkeiset kolme presidenttiä, Alfredo Cristiani (1989–1994), Armando Calderón Sol (1994–1999) ja Francisco Flores (1999–2004), olivat Arenan edustajia.
Politiikassaan Arena on pyrkinyt läheisiin suhteisiin Yhdysvaltain kanssa. Arena oli kahden vuosikymmenen hallintonsa aikana yksi maanosan puhdasoppisimman uusliberalismin kannattajista. Sen talouspolitiikkaan kuuluivat yksityistämiset, vapaakauppa ja oman rahan sijasta dollarin käyttö (dollarisaatio) maan taloussa. Puolueen vallassaoloaikana ketään ei tuomittu sisällissodan aikaisista teoista.
Vuoden 2004 vaaleissa Elías "Tony" Saca voitti FMLN:n ehdokkaan Schafik Handalin ja sai 58 prosenttia äänistä. Maaliskuun 2006 vaaleissa Arena sai 39,4 prosenttia äänistä ja 34/84 paikkaa parlamenttiin ja 147 kunnanjohtajaa 262:sta.
Hävittyään maaliskuun 2009 vaalit vasemmistolaiselle FMLN:lle Arena ajautui kriisiin. Syksyllä 2009 kaksitoista sen 32 parlamenttiedustajasta erosi puolueen ryhmästä ja muodosti Guillermo Gallegosin johdolla uuden itsenäisen ryhmän.
Marianne Vermaat
pienoiskuva|Marianne Vermaat vuonna 1971. Marianne Vermaat (s. 2. toukokuuta 1955, Vlaardingen, Etelä-Hollanti) on entinen alankomaalainen uimari, joka osallistui kotimaansa riveissä kesäolympialaisiin 1972. Siellä hän karsiutui finaalista 100 metrin selkäuinnissa, uimalla ajan 1.09,11 (16.sija).
Joe Lynn Turner
Joe Lynn Turner (JLT) (oikealta nimeltään Joseph Linquito) (s. 2. elokuuta 1951 Hackensack, New Jersey) on yhdysvaltalainen laulaja.
Ura
Joe Lynn Turner aloitti solistiuransa popyhtye Fandangossa jonka jälkeen hän vaikutti muun muassa hard rock -yhtye Rainbow'ssa vuosina 1980–1984.
Hän lauloi myös Rainbow'n kitaristin Ritchie Blackmoren toisessa yhtyeessä Deep Purplessa vuosina 1989–1992 ja 1990 albumilla Slaves & Masters.
Hän työskenteli myös muiden kuuluisien kitaristien kuten Yngwie Malmsteenin kanssa ja kirjoitti näille lauluja.
Deep Purplesta irtautumisen jälkeen hän tehnyt töitä muun muassa Glenn Hughesin kanssa "Hughes Turner Project" (HTP) –nimisessä projektissa.
Bulgarialaisen kitaristi Nikolo Kotzevin studioprojektina alkaneeseen yhtyeeseen hän liittyi vuonna 1996. Yhtyeessä oli vaikuttanut myös hänelle ennestään tuttu Glenn Hughes.
Joe Lynn Turner on esiintynyt yli 50 albumilla.
Jättikengurut
Jättikengurut eli suurkengurut (Macropus) on kenguruiden (Macropodidae) heimoon kuuluva pussieläinsuku.
Ravinto
Muiden kenguruiden tapaan jättikengurutkin ovat kasvinsyöjiä, joten niiden ravintoon kuuluvat ruohot, lehdet ja juuret. Kengurut ovat joutuneet sopeutumaan Australian mantereen kuumaan ilmastoon ja usein pitkiin kuiviin kausiin. Kenguru saa vetensä pääosin syömästään kasveista, eikä sen tarvitse erikseen juoda vettä.
Lajit
Aikaisemmin jättikengurut jaettiin kolmeen alasukuun.  Vuonna 2019 taksonomian uudelleenarvioinnissa kuitenkin todettiin, että Notamacropus ja Osphranter olisi siirrettävä suvun tasolle. Australian Faunal Directory hyväksyi tämän muutoksen vuonna 2020.
Jättikenguruiden (Macropus) sukuun kuuluu siis nykyisin vain kaksi lajia:
Lähteet
Macropus Makropo Macropus Macropus Macropus Macropus Macropus
Treasure EP.3: One to All
Treasure EP.3: One to All on eteläkorealaisen Ateez-yhtyeen kolmas minialbumi, joka julkaistiin 10. kesäkuuta 2019. Albumi sisältää singlet ”Illusion”, ”Wave” ja ”Aurora”.
Tausta ja vastaanotto
Fanit saivat valita minialbumin singlen äänestämällä. ”Wave” tuli valituksi, mutta myös ”Illusion” päätyi minialbumin singleksi. Minialbumi sijoittui Gaonin albumilistalla toiseksi ja Billboardin maailmanlaajuisella albumilistalla kymmenenneksi.
Nastolan rautatieasema
Nastolan rautatieasema on liikennepaikka Lahdessa entisen Nastolan kunnan liikekeskustan Rakokiven eteläpuolella Suomen rataverkon Lahti–Kouvola-radalla. Asema on avattu vuonna 2005 ja se sijaitsee kunnan keskustan lähellä. Aseman etäisyys Lahden rautatieasemalta on 15,7 kilometriä ja Kausalan rautatieasemalta 23,6 kilometriä. Asemalla pysähtyvät Lahden, Kouvolan ja Kotkan sataman välillä liikennöivät lähijunat.
Liikennöinti
Nastolan asemalla pysähtyy arkisin seitsemän taajamajunavuoroa kumpaankin suuntaan. Viikonloppuisin liikennöinti on harvempaa. Aamun kaksi ensimmäistä junaa Lahden suuntaan jatkavat Lahdesta Z-tunnuksin edelleen Helsinkiin. Kaksi junaa Kouvolaan jatkaa Kouvolasta edelleen Kotkan satamaan. Lahden suuntaan liikennöidään raiteelta yksi, Kouvolan suuntaan raiteelta kaksi.
Anna Schauman
Anna Fredrika Charlotta Schauman (10. lokakuuta 1859 Turku – 23. joulukuuta 1928 Turku) oli suomenruotsalainen opettaja ja lastenkirjailija.
Schauman valmistui kansakoulunopettajaksi ja työskenteli sitten opettajana Turussa. Satukirjojen julkaisemisen lisäksi hän oli mukana tekemässä myös kansakoulun laskutehtäviä sisältäneitä oppikirjoja.
Koivulahti
Koivulahti on Pohjanmaalla sijainnut entinen Suomen kunta. Se liitettiin 1973 Mustasaareen, ja sen naapurikunnat olivat Maksamaa, Vöyri, Mustasaari, Raippaluoto, Vaasa ja Vähäkyrö.
Vuoden 1960 väestönlaskennan mukaan 98 prosenttia Koivulahden asukkaista puhui äidinkielenään ruotsia.
Vuonna 2000 Koivulahden taajamassa oli asukkaita noin 1 000.
Koivulahden puukirkko on rakennettu vuonna 1693 ja laajennettu ristikirkoksi vuonna 1795.
Koivulahden pitäjäruoaksi nimettiin 1980-luvulla päronkamsona, raastettua perunaa ja ohrajauhoa valkokastikkeen kera.
Koivulahden nimestä
Asiakirjalähteistä löytyvät muodot: Quiflax, Koiffuolax (1440), Kåjwålax (1443), Quiffuelax (1543) ja Queflax (1554). Nimi on varhaisten suomenkielisten antama lahdennimi. Vanhojen kirjoitusmuotojen perusteella alkuperäinen nimi on voinut olla joko Kuivalaksi (T. E. Karsten) tai Koivulaksi (Lars Huldén). Nimen tarkoite on ollut Kyrönjokisuulla olleen ison lahden läntinen haarake. Ruotsinkieliset uudisasukkaat ovat lainanneet nimen, joka on vuosisatoja säilynyt ruotsinkielisten käytössä. Nykyään käytössä oleva suomenkielinen nimivastine Koivulahti, joka mainitaan Suomalaisessa Wirallisessa lehdessä 1867, perustunee nimen vanhoihin kirjoitusmuotoihin.
Maantiede
Koivulahti sijaitsee Pohjanlahden rannikolla Kyrönjoen suussa. Entisen kunnan alue on kauttaaltaan alavaa ja vain muutamat yksittäiset kumpareet ylittävät 20 metrin korkeuden merenpinnasta. Korkein maastonkohta on Koskön kylän itäpuolella sijaitseva Rävholstret (30 m mpy.). Maankohoaminen ja Kyrönjoen mukanaan tuoma liete muuttavat jatkuvasti rantaviivaa Koivulahden alueella: merenlahdet maatuvat ja saaret yhtyvät tai kasvavat kiinni mantereeseen. Koivulahden asutus on keskittynyt Kyrönjoen suistoon.
Historia
Arkeologisten löytöjen perusteella Koivulahden alueella on ollut asutusta jo esihistoriallisella ajalla. Ensimmäiset alueelle asettuneet pysyvät asukkaat 1100-luvun tienoilla olivat suomalaisia ja kotoisin Satakunnasta, mutta 1200-luvun aikana asutus ruotsalaistui. Ensimmäinen tieto Koivulahden asukasluvusta on vuodelta 1546, jolloin siellä mainittiin olleen 426 asukasta. Ruotsin valtakunnan jatkuvan sotatilan vuoksi väkiluku väheni niin, että vuonna 1692 asukkaita oli vain 300. Kuitenkin 1700-luvun alusta lähtien väkiluku lisääntyi tasaisesti 1900-luvun alkupuolelle saakka, kunnes alkoi siirtolaisuus ensin Amerikkaan, myöhemmin yhä voimakkaampana Ruotsiin.
Koivulahti kuului alun perin Mustasaaren seurakuntaan. Piispa Johannes Gezelius nuoremman vaikutuksesta kuningas Kaarle XI määräsi vuonna 1691 Koivulahden muodostettavaksi kappeliseurakunnaksi, ja vuonna 1692 valmistui oma kirkko. Tosin perimätiedon mukaan Koivulahdella olisi ollut kirkko jo keskiajalla. Suomen senaatin päätöksellä Koivulahdesta tuli itsenäinen seurakunta vuonna 1857. Kunnallishallinto Koivulahdessa alkoi vuonna 1865. Ensimmäiset kansakoulut perustettiin kirkonkylään sekä Västerhankmon ja Vassorin kyliin vuonna 1879.
Isonvihan aikana vuonna 1714 Koivulahden kyläläisiä oli mukana Napuen taistelussa, ja venäläisjoukot rryöstivät Koivulahden kylää kulkiessaan sen läpi. Koivulahti joutui jälleen taistelunäyttämöksi Suomen sodassa, kun ruotsalainen kenraali Johan Bergenstråhlen johtama apuretkikunta nousi maihin Österhankmon kylässä, ja Vaasassa käydyn taistelun jälkeen venäläiset seurasivat merelle paenneita ruotsalaisia Koivulahteen. Talvi- ja jatkosodassa kaatui yhteensä 57 koivulahtelaista.
Koivulahden perinteiset pääelinkeinot olivat maa- ja metsätalous sekä kalastus, mutta 1960-luvulla huomattavksi uudeksi elinkeinoksi muodostui turkistarhaus.
3. tammikuuta 1961 Koivulahdessa tapahtui vakava lento-onnettomuus, kun Aeron DC-3 syöksyi maahan. Koneen kaikki 22 matkustajaa ja 3-henkinen miehistö saivat surmansa. Onnettomuuspaikalla on muistomerkki.
Liikenne
Koivulahden kautta kulkee valtatie 8.
Kylät
Vuoden 1970 taajamarajauksen mukaan Koivulahdella oli kaksi taajamaa: kirkonkylä (308 asukasta) ja Kalvholm (yhteensä 213 asukasta, josta 136 Koivulahden puolella). Kalvholmin taajama sijaitsi osin myös Mustasaaren puolella.
Väestö
Seuraavassa kuvaajassa on esitetty Koivulahden väestönkehitys kymmenen vuoden välein vuosina 1880–1970.
Fremde Heere Ost
Fremde Heere Ost oli yleisnimitys toisen maailmansodan aikana Saksan armeijan itäisien maiden vapaaehtoisjoukkoista koostuvan armeijakunnan nimitys.
Armeijakunnassa palveli muun muassa suomalaisia, volgantataareja, armenialaisia ja virolaisia. Enimmillään palveluksessa oli vuonna 1943 varsinaisesti taisteluihin osallistuvia 176 pataljoonaa ja 38 komppanian verran työ-, vartiointi- ja koulutusyksiköitä.
Asko Laiho
Asko Johannes Laiho (13. huhtikuuta 1930 Kotka – (kuoleman julkistamispäivä 10. huhtikuuta 2019)) oli suomalainen jalkapalloilija.
Tukimiehenä pelannut Asko (Ako) Laiho edusti koko uransa ajan, vuosina 1949–1958, Kotkan Reipasta. Reipas pelasi Laihon pelivuosina mestaruussarjassa kausilla 1955 ja 1957. Muut kaudet seura vietti alemmilla sarjatasoilla. Kaikkiaan Laiho pelasi noiden kahden pääsarjakauden aikana 26 ottelua, joissa hän teki viisi maalia.
Laiho pelasi Suomen maajoukkueessa yhden maaottelun vuonna 1956. Laiho pelasi myös jääkiekkoa, jossa voitti vuonna 1954 TUL:n mestaruuden Kotkan Reippaan riveissä.
Laiho oli ammatiltaan nosturinkuljettaja. Vuonna 1957 Kotkan kaupungin raittiuslautakunta myönsi hänelle raittiin urheilijan palkinnon. Laihon kotikunta oli Kotka.
Lapuan tuomiokirkkoseurakunta
Historia
Lapuan kappeliseurakunta kuului 1550-luvulla Isonkyrön seurakuntaan. Vuonna 1555 Kustaa Vaasa antoi Mikael Andreas -nimiselle henkilölle valtakirjan papinvirkaan Lapuan kappeliseurakunnassa. Tämännimistä pappia ei liene kuitenkaan koskaan Lapualle saapunut. Tapahtuma oli kuitenkin merkittävä, sillä tämän jälkeen Lapua alkoi yhä enemmän irtaantua emäalueestaan Kyrön suurpitäjästä. Perimätieto kertoo, että näihin aikoihin Lapualle oli jo rakennettu oma kirkko.
Herännäisyys
Puukkojunkkarien rajuun elämänmenoon tuli taitekohta 1800-luvun alkupuolella, kun Lapuan kappalaiseksi apulaiseksi nimettiin Niilo Kustaa Malmberg. Tämä palavahenkinen saarnamies siisti väestön tapoja huomattavasti. Hän oli myös keskeisesti vaikuttamassa siihen, että herännäisyydestä tuli myöhemmin merkittävä hengellinen liike. Malmberg edisti myös ansiokkaasti paikallisia kouluoloja. 1838 hän tarjoutui pitämään kiertokoulua. Tehtävä oli jo sinällään raskas ja epäkiitollinen. Malmbergin työtä Lapualla jatkoivat muun muassa Justiina Rautakorpi, Arvi Logren ja Malmbergin poika Wilhelm Malmivaara.
Sisälähetysseura Herättäjä perustettiin Lapualla vuonna 1912. Suomen ensimmäinen kristillinen kansanopisto aloitti toimintansa Lapuan Karhunmäessä 1913.
Tuomiokirkkoseurakunta
Lapuan seurakunta saavutti merkittävimmän taitekohtansa, kun Lapuan hiippakunta aloitti toiminta 1. heinäkuuta 1956. Hiippakunnan saamiseen Lapualle vaikuttivat juuri paikkakunnan kristilliset perinteet. Toisaalta lapualaiset itse olivat aktiivisesti ajamassa hanketta. Samalla Lapuasta tuli piispanistuimen ja tuomiokapitulin sijoituspaikka ja seurakunnan nimi muuttui Lapuan tuomiokirkkoseurakunnaksi.
Toimipaikat
Nykyinen Lapuan tuomiokirkko on viides seurakunnan kirkko. Sen rakensi vuonna 1827 Heikki Kuorikoski C. L. Engelin piirustusten mukaan. Seurakunnan alueella on kaksi kirkkoa, jotka ovat kyläkirkkoyhdistyksien omistuksessa. Kauhajärven kyläkirkko on rakennettu 1983 kaksi vuotta aiemmin tuhopoltossa tuhoutuneen kirkon tilalle, joka oli rakennettu 1867. Tiistenjoen kirkko on kyläläisten talkoovoimin rakentama ja se on vihitty käyttöön 27.9.1953.
Seurakunnalla on kolme seurakuntataloa. Vuonna 1954 valmistunut keskustan seurakuntatalo sekä 1975 valmistuneet Hellanmaan ja Kauhajärven seurakuntakodit.
Leiri- ja kurssitoimintaa järjestetään Kaaranmännikön kurssikeskuksessa.
Papisto
Seuraavat henkilöt ovat toimineet Lapuan kirkkoherroina:
USNS Harvey Milk (T-AO-206)
USNS Harvey Milk (runkonumero T-AO-206) on Yhdysvaltain laivaston John Lewis -luokan säiliölaiva, joka on nimetty murhatun HLBT-oikeuksien aktivisti ja poliitikko Harvey Milkin mukaan.
Jordanian ralli
Jordanian ralli (Jordan Rally WRC) on Jordaniassa ajettava rallikilpailu, joka ajetaan soralla. Jordanian ralli ajetaan maan pääkaupungin Ammanin ja Kuolleenmeren lähettyvillä. Jordanian ralli ajettiin ensimmäistä kertaa vuonna 1981. MM-sarjan kilpailukalenteriin se on kuulunut kolmesti. Ensimmäisen kerran se oli osana MM-sarjaa kaudella 2008, jolloin kisan voitti Mikko Hirvonen Ford Focuksella. Sinä vuonna reittiin kuului päätöspäivänä yli 40 kilometrin pituinen Jordan-joen erikoiskoe.
USNS Harvey Milk (T-AO-206)
Valmistus
Alus tilattiin 30. kesäkuuta 2016 General Dynamicsilta San Diegosta, missä köli laskettiin 3. syyskuuta 2020. Alus laskettiin vesille 6. marraskuuta 2021.
Jordanian ralli
Jordanian ralli oli ensimmäinen Lähi-idässä ajettava MM-ralli. Kilpailu on kuulunut myös Lähi-idän rallisarjaan (MERC).
Voittajat
pienoiskuva|[[Chris Atkinsonin ja Dani Sordon autot Jordanian rallissa 2008.]] Lähde:
Särkijärvi (Jämsä, Kolonkulma)
Särkijärvi on Keski-Suomessa Jämsässä Kolonkulman kylän lähellä sijaitseva järvi, joka kuuluu Kokemäenjoen vesistöön.
Maantietoa
Järven pinta-ala on 5,6 hehtaaria ja se on 600 metriä pitkä ja 150 metriä leveä. Järvellä ei ole kartan mukaan saaria. Sen rantaviivan pituus on 1,4 kilometriä. .
Vesistösuhteet
Järvi sijaitsee Kokemäenjoen vesistössä (vesistöaluetunnus 35) Keuruun reitin valuma-alueen (35.6) Kuoreveden alueella (35.61), jonka Lahnajoen valuma-alueeseen (35.615) se kuuluu.
Popstars
thumb|Popstarsin logo Popstars on uusiseelantilaiseen formaattiin perustuva television kykyjenetsintäohjelma, jossa tavoitteena on muodostaa yksittäisistä kilpailijoista karsintojen kautta tytöistä tai pojista muodostuva lauluyhtye, joka pääsee levyttämään ohjelman jälkeen.
Popstars Suomessa
Popstarsia esitettiin Suomessa ensimmäisen kerran vuonna 2002. Ensimmäisen tuotantokauden yhtye oli Gimmel, jonka esikoislevy Lentoon oli myös vuoden toiseksi myydyin levy Suomessa. Ensimmäisestä Popstars-ohjelmasta ponnahti julkisuuteen myös rap-artisti Kana sekä sarjan loppuvaiheessa Gimmelistä erkaantunut Jonna Pirinen. Gimmelin Jenni Vartiaisesta on yhtyeen lopettamisen jälkeen tullut yksi Suomen menestyneimmistä sooloartisteista. Popstarsin kautta pinnalle nousivat myös viimeisessä vaiheessa pudonneet Paula Vesala ja Mira Luoti, jotka tapasivat toisensa ohjelman nauhoitusten jälkeen ja perustivat PMMP:n, joka nousi yhdeksi Suomen suosituimmista yhtyeistä.
Toinen tuotantokausi Suomessa oli vuonna 2004 nimellä Popstars 2. Ohjelmassa toimi tuomarina muun muassa Risto Asikainen. Tällä kertaa kilpailun voitti kolmihenkinen poikabändi INDX. Toiseksi jäi tyttökvartetti Jane. INDX:n debyyttialbumi Jee jee jee floppasi myynnillisesti pahoin ja yhtye hajosi syksyllä 2005. Trioksi supistunut Jane julkaisi kaksi albumia ennen hajoamistaan alkuvuodesta 2007.
Popstarsia esitettiin Suomessa MTV3-kanavalla. Se korvasi vuodesta 1968 lähtien esitetyn Syksyn sävelen, joka ei enää kiinnostanut sponsoreita ja oli kannattamaton.
Ensimmäisen Popstars-tuotantokauden jälkeen MTV3 lanseerasi seuraavana vuonna 2003 brittiläisen formaatin mukaisen, sooloartisteja etsivän Idols-ohjelman. Tämän jälkeen Popstarsia ja Idolsia esitettiin vuorovuosina, kunnes Popstars lopetettiin toisen tuotantokauden jälkeen. Idols jatkui pidempään, ensin yhtäjaksoisesti vuoteen 2013 asti ja sittemmin uudelleen vuodesta 2017 alkaen.
Jaakko Kiiskilä
Jaakko Kiiskilä (s. 10. marraskuuta 1976 Seinäjoki ) on Seinäjoen kaupunginjohtaja.
Laukaan kunnanvaltuuston valitessa kunnanjohtajaa 2012 Kiiskilä voitti Hankasalmen kunnanjohtajan Matti Mäkisen 33–10. Ennen valintaansa Laukaan kunnanjohtajaksi Kiiskilä toimi Laukaan hallintojohtajana. Aiemmin hän oli toiminut samassa tehtävässä Toivakassa.
Hän on koulutukseltaan kauppatieteiden maisteri Jyväskylän yliopistosta (tietojärjestelmätiede).
Kiiskilä on pelannut pesäpalloa Nurmon Jymyssä.
Kiiskilä aloitti syyskuussa 2020 Seinäjoen kaupunginjohtajana.
Kausalan rautatieasema
Kausalan rautatieasema on rautatieliikennepaikka Suomen rataverkkoon kuuluvalla rataosalla Lahti–Kouvola. Liikennepaikka sijaitsee Iitin kunnan Kausalan taajamassa, noin 39 kilometrin päässä Lahden ja noin 22 kilometrin päässä Kouvolan asemalta.
Kausalan asemalla on yksi kolmesta säilyneestä Riihimäki–Pietari-radan alkuperäisestä asemarakennuksesta. Se on valmistunut vuonna 1870 IV luokan tyyppipiirustusten mukaan. Sitä on laajennettu kolmesti: vuonna 1873 arkkitehtina oli Knut Nylander, vuosina 1900 ja 1921 puolestaan Bruno Granholm. Lähistöllä on lisäksi tavarasuoja vuodelta 1870 ja asuinrakennukset vuosilta 1900 ja 1920.
Asemalla pysähtyy lähijunat O Lahdesta Kouvolaan ja Kotkan satamaan ja Z Helsingistä Kouvolaan. Lähijunavuoroja on arkisin kahdeksan Lahden suuntaan ja yhdeksän Kouvolan suuntaan. Kouvolasta Lahteen kulkevat junat pysähtyvät raiteella yksi, ja Lahdesta Kouvolaan kulkevat junat raiteella kaksi.
Kausalan asemalle liikennöidään pääasiassa Sm2-kalustolla lukuun ottamatta arkipäivien Z-ruuhkalähijunat Kouvolaan tai Helsinkiin (Eil-vaunut ja veturi), öiden Helsinki-Kouvola Z-junaa (Sm4) sekä viikonloppujen Kouvola-Helsinki Z-junaa (Sm4).
Historiaa
Kausalan asemalta alkoi kapearaiteinen Kausalan–Leininselän rautatie, joka toimi vuodesta 1910 aina 1940-luvun lopulle. Kausalassa tapahtui junaturma 13. tammikuuta 1995, kun erikoispikajuna Sibelius törmäsi ajoneuvoyhdistelmään ja suistui raiteilta. 5. joulukuuta 1916 Helsingistä Pietariin matkannut pikajuna ajoi asemalla seisseen tavarajunan perään, jolloin kuusi henkilöä sai surmansa.
Lahti–Luumäki-rataosan remontin yhteydessä Kausalan rautatieaseman käyttömukavuutta parannettiin. Matalien, sorapintaisten laiturien tilalle rakennettiin 55 senttiä korkeat asvaltoidut laiturit ja niitä yhdistänyt laituripolku korvattiin alikulkukäytävällä. Lisäksi aseman purettujen sivuraiteiden tilalle tuli uusi paikoitusalue.
Asemarakennus jäi tyhjilleen lokakuussa 2009. Asemarakennus on myöhemmin ostettu yksityisomistukseen, ja sen kunnostaminen on aloitettu.
Kasvinsyöjä
thumb|250px|[[Vuohi käyttää ravinnokseen kasveja.]]
Kasvinsyöjä eli herbivori on eläin, jonka ravinto koostuu yksinomaan tai pääasiassa kasveista. Lihansyöjiin ja sekaravintoa käyttäviin eläimiin verrattuna kasvinsyöjille on tyypillistä mutkikas ja perinpohjainen ruoansulatus, jotta kasvien sisältämät ravintoaineet tulisivat kunnolla hyödynnetyiksi. Kasvinsyöjät muodostavat tärkeän osan ravintoketjusta, koska ne siirtävät syömiensä kasvien varastoimaa Auringon energiaa eteenpäin niitä saaliina käyttäville petoeläimille.
Kasvinsyöjät voidaan luokitella ruokavalion mukaan ekologisesti muun muassa frugivoreihin (hedelmänsyöjät), folivoreihin (lehtiensyöjät) ja granivoreihin (siementensyöjät). Nämä luokitelmat eivät kuitenkaan aina päde, koska pääasiallisesti hedelmiä tai lehtiä syövät eläimet käyttävät ravinnokseen muitakin kasvin osia, kuten siemeniä ja juuria. Kasvinsyöjien ravintotottumukset vaihtelevat vuodenaikojen mukaan varsinkin lauhkealla ilmastovyöhykkeellä.
Kasvinsyöjätkin voivat olla vaarallisia ihmiselle. Esimerkiksi norsut ja virtahevot tappavat kummatkin noin 500 ihmistä vuodessa.
Kasvinsyöjiä
Nämä eläimet ovat pääasiassa kasvinsyöjiä. Jotkut niistä voivat syödä eläimen osia (esimerkiksi luita) täyttääkseen ravinteiden puutetta. Useimmat pystyvät sulattamaan lihaa, ja jotkut syövät avuttomia eläimiä. Jotkut lampaat ovat syöneet linnunpoikasia.
The Blessed and the Damned
The Blessed and the Damned on Iced Earthin kokoelma-albumi, joka julkaistiin 10. elokuuta 2004 levymerkillä Century Media Records.
Livekappaleet on otettu Alive in Athens -albumilta. Kansikuvan on toteuttanut Leo Hao.
Uusi Suomi (verkkolehti)
Uuden Suomen verkkosivustolla oli vuonna 2015 keskimäärin noin 500 000 eri kävijää viikossa.
Uuden Suomen päätoimittaja on Jenni Tamminen. Markku Huusko toimi lehden päätoimittajana vuoteen 2020 asti, ja toimi vuosina 1990–1991 sanomalehti Uuden Suomen taloustoimittajana. Lehden sisältö muodostuu pääosin blogipalvelusta sekä STT:ltä ostetusta uutispaketista. Uusi Suomi liitettiin Alma Median Alma Talent -yksikköön vuonna 2016.
Historia
Niklas Herlinin Nikotiimi Oy osti toukokuussa 2007 Alma Medialta Uuden Suomen tavaramerkin ja varasi internet-osoitteet uusisuomi.fi ja usari.fi. Herlin ilmoitti aloittavansa syksyllä 2007 Uuden Suomen julkaiseminen verkkolehtenä uusisuomi.fi, joka Herlinin ja päätoimittajaksi nimitetyn Arvopaperi-lehden toimituspäällikön Markku Huuskon mukaan on "suomalaishenkinen, monipuolinen, särmikäs ja uutta luova".
Uusisuomi.fi julistautui sitoutumattomaksi ja puolueettomaksi, mutta aatetaustaltaan sen on tarkoitus Herlinin ja Huuskon mukaan jatkaa sanomalehti Uuden Suomen suomalaishenkistä perintöä. Huusko on kuvaillut uutta Uutta Suomea "isänmaalliseksi verkkolehdeksi". Helsingin Sanomien mukaan lehti ei ryhdy "ääri-isänmaallisten ryhmien" mielipiteiden sanansaattajaksi.
Herlin toimi verkkojulkaisun kustantajana, Kustannusosakeyhtiö Uuden Suomen pääomistajana sekä hallituksen puheenjohtajana. Toimituksessa työskentelee alle kymmenen henkilöä.
Yhtiö teki vuonna 2014 liikevaihtoa yli miljoona euroa, ja tulos oli runsaat 100 000 euroa tappiollinen.
Uutispalvelun lisäksi Uudessa Suomessa on Puheenvuoro- ja Vapaavuoro-nimiset blogipalvelut, johon kuka tahansa voi perustaa oman blogin omalla nimellään. Aluksi blogeja perustivat lähinnä vuoden 2008 kunnallisvaaliehdokkaat. Eurovaaleissa 2009 palvelussa piti blogia 241 ehdokkaasta lähes kolmannes eli 79. Yhteiskunnalliseen keskusteluun keskittyvässä Puheenvuoro-palvelussa on nykyisin tuhansia blogeja. Verkkomedia oli lyhyen aikaa vuonna 2014 yhteistyössä Radio Ravun kanssa. Yhteistyö päättyi kesäkuussa 2014.